L 229/28
HU
Az Európai Unió Hivatalos Lapja
2023.9.18.
d) olyan megfelelő igazoló dokumentum rendelkezésre bocsátása, amely bizonyítja, hogy az a tagállam vagy azok a tagállamok, amelyekben a kérelmező létre szándékozik hozni a létesítményt, készek támogatni e létesítmény létrehozását; e) a nyilvánosságra nem hozott információk és a szellemitulajdon-jogok védelmének biztosítását célzó megfelelő politikák megléte, beleértve a műszaki védelmet és a végrehajtási intézkedéseket is, különösen az üzleti titkok engedély nélküli felfedésének vagy az érzékeny, kialakulóban lévő technológiák kiszivárgásának megakadályozása céljából.
A Bizottság egyértelmű iránymutatást nyújt a szükséges információkra és azok releváns formátumára vonatkozóan.
(3) A Bizottság feldolgozza a kérelmet, elfogadja határozatait, valamint a hiánytalan kérelem kézhezvételétől számított hat hónapon belül értesíti erről a kérelmezőket.
Amennyiben a Bizottság úgy véli, hogy a kérelemben szolgáltatott információk hiányosak, lehetőséget biztosít a kérelmezőnek arra, hogy indokolatlan késedelem nélkül benyújtsa azokat a kiegészítő információkat, amelyek ahhoz szükségesek, hogy a kérelem hiánytalan legyen.
A Bizottság határozatában a projekt előrelátható élettartama alapján meg kell állapítani, hogy a jogállás milyen időtartamra szól.
(4) A Bizottság nyomon követi az integrált gyártólétesítmények és a nyílt uniós üzemek létrehozása és üzemeltetése terén elért eredményeket, és azokról rendszeresen tájékoztatja a félvezetőkkel foglalkozó európai testületet.
(5) A létesítmény üzemeltetője – amennyiben ezt előre nem látható külső körülmények miatt kellően indokoltnak tartja – kérheti a Bizottságot, hogy vizsgálja felül a jogállás időtartamát, vagy módosítsa a végrehajtási terveit a 13. cikk (3) bekezdése, illetve a 14. cikk (3) bekezdése szerinti követelményeknek való megfelelés tekintetében.
Ilyen felülvizsgálat alapján a Bizottság módosíthatja az e cikk (3) bekezdésével összhangban megadott jogállás időtartamát, vagy elfogadhatja a végrehajtási tervek módosítását.
(6) Amennyiben a Bizottság megállapítja, hogy egy létesítmény már nem felel meg a 13. cikk (3) bekezdésében, illetve a 14. cikk (3) bekezdésében meghatározott követelményeknek, lehetőséget biztosít az integrált gyártólétesítmény vagy nyílt uniós üzem üzemeltetőjének, hogy észrevételeket tegyen, és megfelelő intézkedéseket javasoljon.
(7) A Bizottság hatályon kívül helyezheti az integrált gyártólétesítmény vagy nyílt uniós üzem jogállását elismerő határozatot, ha az elismerés nem helytálló információkat tartalmazó kérelmen alapult, vagy amennyiben az e cikk (5) bekezdése szerinti eljárás befejezése ellenére az integrált gyártólétesítmény vagy nyílt uniós üzem nem felel meg a 13. cikk (3) bekezdésében, illetve a 14. cikk (3) bekezdésében meghatározott követelményeknek.
A Bizottság az ilyen határozat meghozatala előtt konzultál a félvezetőkkel foglalkozó európai testülettel, miután ismertette vele a javasolt hatályon kívül helyezés indokait.
Az integrált gyártólétesítmény vagy nyílt uniós üzem jogállásának visszavonásáról hozott minden határozatot megfelelően meg kell indokolni, és biztosítani kell, hogy az üzemeltető a határozat ellen fellebbezéssel élhessen.
(8) Azok a létesítmények, amelyeknek integrált gyártólétesítmény vagy nyílt uniós üzem jogállását hatályon kívül helyezték e cikk (7) bekezdése szerint, elveszítik az e rendeletből eredő, e jogállás elismeréséhez kapcsolódó valamennyi jogot.
Az ilyen létesítmények azonban továbbra is a 26. cikk (1) bekezdésében meghatározott kötelezettség hatálya alá tartoznak a jogállás e cikk (3) bekezdése szerinti megadásakor eredetileg előirányzott időszakkal megegyező ideig, vagy – amennyiben a jogállást felülvizsgálták – az e cikk (5) bekezdése szerinti alkalmazandó időtartamra.
16. cikk Közérdek és állami támogatás (1) Úgy kell tekinteni, hogy az integrált gyártólétesítmények és a nyílt uniós üzemek hozzájárulnak az Unióban a félvezető-ellátás biztonságához és az Unió félvezető-ökoszisztémájának rezilienciájához, és ezért azokat közérdekűnek kell tekinteni.
(2) Az ellátásbiztonságnak és az Unió félvezető-ökoszisztémája rezilienciájának megvalósítása érdekében a tagállamok – az EUMSZ 107.
és 108. cikkének sérelme nélkül – a 18. cikkel összhangban támogatási intézkedéseket alkalmazhatnak, és igazgatási támogatást biztosíthatnak az integrált gyártólétesítmények és a nyílt uniós üzemek számára.